rejauldu/bengali-wikipedia huggingface dataset:
হিংকলি পয়েন্ট সি নিউক্লিয়ার পাওয়ার স্টেশন (এইচপিসি) বা হিংকলি পয়েন্ট সি পারমাণবিক বিদ্যুৎ কেন্দ্র ইংল্যান্ডের সোমারসেটে দুটি ইপিআর চুল্লি সহ ৩,২০০ মেগাওয়াট ক্ষমতা সম্পন্ন পারমাণবিক বিদ্যুৎ কেন্দ্র নির্মাণের একটি প্রকল্প। ব্রিটিশ সরকার ২০১০ সালে ঘোষিত আটটি স্থানের মধ্যে একটি ও ২০১২ সালের নভেম্বর মাসে একটি পারমাণবিক স্থানের অনুমোদন দেওয়া হয়েছিল। ইডিএফ বোর্ড ২০১৬ সালের ২৮শে জুলাই প্রকল্পটি অনুমোদন করে এবং ইউকে সরকার ২০১৬ সালের ১৫ই সেপ্টেম্বর বিনিয়োগের জন্য কিছু সুরক্ষা ব্যবস্থা দিয়ে প্রকল্পটি অনুমোদন করে। ২০২০ সালের অক্টোবর মাস পর্যন্ত, আটটি মনোনীত স্থানের মধ্যে হিংকলি একমাত্র স্থান, যার নির্মাণ শুরু হয়েছে।  কেন্দ্রটির আনুমানিক ৬০ বছরের জীবদ্দশায় রয়েছে, এর আনুমানিক নির্মাণ ব্যয় £১৯.৬ বিলিয়ন থেকে £২০.৩ বিলিয়ন। ন্যাশনাল অডিট অফিস অনুমান করে যে "স্ট্রাইক প্রাইস" এর অধীনে ভোক্তাদের অতিরিক্ত খরচ (বিদ্যুতের আনুমানিক বাজার মূল্যের উপরে) হবে £৫০ বিলিয়ন, যা "পাইকারি বাজারের মূল্য পরিবর্তনের জন্য দৃষ্টিভঙ্গির পরিবর্তনের সাথে চলতে থাকবে"। প্রকল্পের অর্থায়ন এখনো চূড়ান্ত করা বাকি আছে, কিন্তু নির্মাণ ব্যয় ফ্রান্সের প্রধানত রাষ্ট্রীয় মালিকানাধীন ইডিএফ ও চীনা রাষ্ট্রীয় মালিকানাধীন চায়না জেনারেল নিউক্লিয়ার পাওয়ার গ্রুপ (সিজিএন) বহন করবে।  ২০১৭ সালের ডিসেম্বর মাস অনুযায়ী, হিংকলি ২০২৫ সালের মধ্যে ২০.৩ বিলিয়ন পাউন্ড ব্যয়ে নির্মিত হচ্ছে, যা ৩৫ বছরের মেয়াদে অর্থ প্রদান করা হবে। অক্সফোর্ড বিশ্ববিদ্যালয়ের শক্তি নীতির অধ্যাপক ডিয়েটার হেলমের মতে, "হিংকলি পয়েন্ট সি এর নির্মাণ প্রায় অর্ধেক খরচ হতো, যদি সরকার ২% এ এটি নির্মাণের জন্য অর্থ ধার করত, ইডিএফ-এর মূলধনের খরচের পরিবর্তে, যা ৯% ছিল।" ২০১৯ সালের সেপ্টেম্বর মাসে, আরও খরচ শনাক্ত করা হয়েছিল, যা আনুমানিক মোট পরিমাণ £২২.৯ বিলিয়ন ডলারে নিয়ে আসে এবং কার্যক্রমগুলিকে আরও বিলম্বিত করতে পারে। ইতিহাস  ২০০৮ সালের জানুয়ারিতে, যুক্তরাজ্য সরকার নতুন প্রজন্মের পারমাণবিক বিদ্যুৎকেন্দ্র নির্মাণের অনুমতি দেয়। হিংকলি পয়েন্ট সি, সাইজওয়েল সি-এর সাথে মিলে ২০২০-এর দশকের প্রথম দিকে ইউকে বিদ্যুতের ১৩% অবদান রাখবে বলে আশা করা হচ্ছে। ইপিআর-এর নকশাকার আরেভা প্রাথমিকভাবে অনুমান করেছিলেন, যে মেগাওয়াট প্রতি £২৪ ডলার প্রতিযোগিতামূলক মূল্যে বিদ্যুৎ উৎপাদন করা যেতে পারে।  তথ্যসূত্র  বহিঃসংযোগ  এইচপিসি ডেভেলপমেন্ট কনসেন্ট অর্ডার আবেদন (সারাংশ)। ২০১১. ৩২ পৃষ্ঠা  বিষয়শ্রেণী:সোমারসেটের বিদ্যুৎ কেন্দ্র বিষয়শ্রেণী:যুক্তরাজ্যে প্রস্তাবিত পারমাণবিক বিদ্যুৎ কেন্দ্র বিষয়শ্রেণী:ইপিআর চুল্লি ব্যবহারকারী পারমাণবিক বিদ্যুৎ কেন্দ্র বিষয়শ্রেণী:ইংল্যান্ডের প্রস্তাবিত বিদ্যুৎ কেন্দ্র
শ্রীলঙ্কা পুরুষ ক্রিকেট দল ২০২১ সালের অক্টোবর মাসে দুটি ২০ ওভারের ম্যাচের একটি সিরিজ খেলার জন্য ওমান সফর করে। আল আমিরাত ক্রিকেট স্টেডিয়ামে অনুষ্ঠিত ম্যাচগুলো উভয় দলের জন্য ২০২১ আইসিসি পুরুষ টি২০ বিশ্বকাপের প্রস্তুতি হিসেবে গণ্য হয়। শ্রীলঙ্কা ক্রিকেটের প্রধান নির্বাহী কর্মকর্তা অ্যাশলি দে সিলভা ও ওমানের কোচ দিলীপ মেন্ডিস সিরিজটি নিশ্চিত করেন। সিরিজে শ্রীলঙ্কা দল ২–০ ব্যবধানে জয়লাভ করে।  দলীয় সদস্য  জিশান মাকসুদ (অধি.)  আকিব ইলিয়াস (সহ-অধি.)  আয়ান খান  কলিমুল্লাহ  কাশ্যপ প্রজাপতি  খাওয়ার আলি  খুররম নওয়াজ  জতিন্দর সিং (উই.)  নাসিম খুশি (উই.)  নেস্টর ধাম্বা  ফাইয়াজ বাট  বিলাল খান  মোহাম্মদ নাদিম  সন্দীপ গৌড়  সুফিয়ান মাহমুদ  সুরজ কুমার (উই.) দাসুন শানাকা (অধি.)  ধনঞ্জয় দে সিলভা (সহ-অধি.)  অভিষ্কা ফার্নান্দো  আকিলা ধনঞ্জয়  ওয়ানিন্দু হাসারাংগা দে সিলভা  কামিন্দু মেন্ডিস  কুশল জনিত পেরেরা (উই.)  চরিত আশালংকা  চামিকা করুণারত্নে  দিনেশ চান্দিমাল (উই.)  দুষ্মন্ত চামিরা  নুয়ান প্রদীপ  পুলিনা তরঙ্গ  প্রবীণ জয়বিক্রমা  বিনুরা ফার্নান্দো  ভানুকা রাজাপক্ষ (উই.)  মহেশ তীক্ষণ  মিনোদ ভানুকা (উই.)  লাহিরু কুমারা  টি২০আই সিরিজ ১ম টি২০আই  ২য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২১-এ শ্রীলঙ্কান ক্রিকেট বিষয়শ্রেণী:২০২১-এ ওমানি ক্রিকেট বিষয়শ্রেণী:শ্রীলঙ্কা ক্রিকেট দলের বিদেশ সফর
নাভিদ মাহবুব একজন বাংলাদেশী কৌতুক অভিনেতা এবং কলাম লেখক। ২০০৭ সালে দ্য কমেডি ফেস্টিভাল নামের আন্তর্জাতিক লাস ভেগাস  তাকে সেরা পুরুষ কৌতুক অভিনেতার ভূষিত করে।   ২০১৬ সালে, মাহবুব মার্কিন-ভিত্তিক কমেডি টেলিভিশন চ্যানেল কমেডি সেন্ট্রারে প্রদর্শিত হয়েছিল। তিনি এবিসি রেডিওতে গুড মর্নিং বাংলাদেশ নামক একটি সকাল রেডিও অনুষ্ঠান পরিচালনা করেন।  তিনি ডেইলি স্টার পত্রিকায় নিবন্ধ লেখেন।    শিক্ষা জীবন  মাহবুব বাংলাদেশ প্রকৌশল ও প্রযুক্তি বিশ্ববিদ্যালয় থেকে ইলেকট্রিক্যাল  প্রকৌশল বিষয়ে স্নাতক এবং মিশিগান বিশ্ববিদ্যালয়, অ্যান আবার্বার থেকে স্নাতকোত্তর শেষ করেছেন ।  তিনি যখন ক্যালিফোর্নিয়া, বার্কলে বিশ্ববিদ্যালয়ের এমবিএর ছাত্র ছিলেন, তখন তিনি সান্দি শোরের স্ট্যান্ডআপ কমেডি কর্মশালায় একটি কোর্স গ্রহণ করেছিলেন।    কর্মজীবন  ১৩ বছর ধরে মাহবুব আমেরিকা যুক্তরাষ্ট্রের ফোর্ড মোটর কোম্পানিতে, কাইসেরা ওয়্যারলেস এবং কোয়ালকমের ইঞ্জিনিয়ার এবং আইবিএম এবং নোকিয়া সিমেন্স নেটওয়ার্কস বাংলাদেশের সিইও ছিলেন।  মাহবুব ২০০০ এর দশকে যুক্তরাষ্ট্রে স্ট্যান্ড-আপ কমিক হিসাবে অভিনয় করেছিলেন। ২০০৯ সালে তিনি বাংলাদেশে ফিরেছিলেন। তিনি ২০১০ সালে দেশের প্রথম কমেডি ক্লাব, নাভিদ’স কমেডি ক্লাব প্রতিষ্ঠা করেন।   জুন ২০১২ সাল থেকে মাহবুব লেট নাইট টেলিভিশন  টক শো "গ্রামীণফোন উপস্থাপনা - দ্য নাভেদ মাহবুব শো" পরিচালনা করতেন।    তিনি অ্যাডাম স্যান্ডলার এবং রব স্নাইডার সমন্বিত ইউ ডোন্ট মিস উইথ দ্য জোহান ছবিতে একটি ছোট্ট চরিত্রে অভিনয় করেছিলেন।     বই    হিউমারাসলি ইউরস এন্ড কাউন্টিং  (২০১৫)    ব্যক্তিগত জীবন  নাভিদ ১৯৯৮ সালে জারা জাবীনের সাথে বিবাহ বন্ধনে আবদ্ধ হন। তার জয়না ও মরিয়ম নামে দুটি কন্যা সন্তান রয়েছে।  তা বাবা মাহবুবুর রহমান বাংলাদেশ সরকারের সচিব ও মা অধ্যাপক আরিফা রহমান ঢাকা বিশ্ববিদ্যালয়ের আধুনিক ভাষা ইনস্টিটিউটের শিক্ষক ছিলেন। স্ত্রী জারা মাহবুব ব্র্যাক ব্যাংকের হেড অব মার্কেটিং অ্যান্ড কমিউনিকেশনের দায়িত্ব পালন করেন। বর্তমানে তিনি বাংলাদেশ আওয়ামী লীগের মনোনয়নে দ্বাদশ জাতীয় সংসদ এর সংরক্ষিত নারী আসন–৬ এর সংসদ সদস্য।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী কৌতুকাভিনয়শিল্পী বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:গবর্নমেন্ট ল্যাবরেটরি হাই স্কুলের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বাংলাদেশী কলাম লেখক বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
দ্য ডিভিশন বেল ব্রিটিশ রক ব্যান্ড পিংক ফ্লয়েডের চতৃর্দশ স্টুডিও অ্যালবাম। এটি ২৮ মার্চ ১৯৯৪ সালে ইএমআই রেকর্ডস কর্তৃক যুক্তরাজ্যে এবং ৪ এপ্রিল ১৯৯৪ সালে কলাম্বিয়া রেকর্ডস কর্তৃক যুক্তরাষ্ট্রে প্রকাশিত হয়।  এটি ছিলো প্রতিষ্ঠাতা সদস্য রজার ওয়াটার্সকে ছাড়াই রেকর্ড করা পিংক ফ্লয়েডের দ্বিতীয় অ্যালবাম, দ্য ডিভিশন বেল অ্যালবামের অধিকাংশ রচনাগুলি ছিল গিটারবাদক ও গায়ক ডেভিড গিলমোর এবং কিবোর্ডবাদক রিচার্ড রাইটের রচিত। দ্য ডার্ক সাইড অব দ্য মুন (১৯৭৩)-এর পরে অ্যালবামটিতে রাইট প্রথম লিড ভোকাল হিসাবে পরিবেশন করেছেন। গিলমোরের বাগদত্তা, ঔপন্যাসিক পলি স্যামসন, অ্যালবামটিতে একাধিক গান সহ-রচনা করেছিলেন, যা যোগাযোগের আখ্যানবস্তু নিয়ে রচিত। অ্যালবামটি রাইটের সাথে রেকর্ড করা শেষ পিংক ফ্লয়েড অ্যালবাম, যিনি ২০০৮ সালে মারা গিয়েছিলেন।  ব্যান্ডের নিজস্ব ব্রিটানিয়া রো স্টুডিওস এবং গিলমোরের হাউজবোট অ্যাস্টোরিয়ায় অ্যালবামটি রেকর্ড করা হয়েছিল। পিংক ফ্লয়েডের প্রযোজনা সহযোগী ছিল প্রযোজক বব এজরিন, প্রকৌশলী অ্যান্ডি জ্যাকসন, স্যাক্সোফোনবাদক ডিক প্যারি এবং বেসবাদক গাই প্র্যাট।  দ্য ডিভিশন বেল মিশ্র পর্যালোচনা পেয়েছে, তবে মুক্তির পর যুক্তরাজ্য এবং যুক্তরাষ্ট্র সহ ১০টিরও অধিক দেশে তালিকায় শীর্ষে অবস্থান করেছিল। মার্কিন যুক্তরাষ্ট্রে মুক্তির বছর অ্যালবামটি ডাবল প্ল্যাটিনাম এবং ১৯৯৯ সালে ট্রিপল প্ল্যাটিনামের শংসাপত্র অর্জন করেছিল। পরে মার্কিন যুক্তরাষ্ট্র এবং ইউরোপে অ্যলবামটির সফর হয়েছিল। ডিভিশন বেল সেশনগুলির অব্যবহৃত উপাদানগুলি পিংক ফ্লয়েডের পরবর্তী দি এন্ডলেস রিভার (২০১৪) অ্যালবামে যুক্ত করা হয়ছে।  ট্র্যাক তালিকায়ন মূল মুক্তি  সমালোচকদের অভ্যর্থনা এন্টারটেইনমেন্ট উইকলির টম সিনক্লেয়ার লিখেছেন যে "অ্যালবামের ভাষা সাবলীল, যা মূলত প্রোগ্রেসিভ রক পম্পোসিটি এবং নিউ এজ নুডলিংয়ের পেট মোচড় দেওয়ার জন্য যথেষ্ট"।  তথ্যসূত্র টিকা  পাদটিকা  গ্রন্থপঁজী                 বহিঃসংযোগ  The Division Bell 20 site  বিষয়শ্রেণী:১৯৯৪-এর অ্যালবাম বিষয়শ্রেণী:ধারণা অ্যালবাম বিষয়শ্রেণী:পিংক ফ্লয়েডের অ্যালবাম বিষয়শ্রেণী:বব এজরিন প্রযোজিত অ্যালবাম বিষয়শ্রেণী:ডেভিড গিলমোর প্রযোজিত অ্যালবাম বিষয়শ্রেণী:হোম স্টুডিওতে রেকর্ডকৃত অ্যালবাম বিষয়শ্রেণী:অ্যাবি রোড স্টুডিওসে রেকর্ডকৃত অ্যালবাম বিষয়শ্রেণী:স্টর্ম থরগের্সন কর্তৃক প্রচ্ছদ শিল্পসহ অ্যালবাম বিষয়শ্রেণী:ইএমআই রেকর্ডসের অ্যালবাম বিষয়শ্রেণী:কলাম্বিয়া রেকর্ডসের অ্যালবাম
মোহাম্মদ আওয়াদ (; জন্ম: ৬ জুলাই ১৯৯২) হলেন একজন মিশরীয় পেশাদার ফুটবলার, যিনি বর্তমানে ইসমাইলি এসসি এবং মিশর জাতীয় দলের হয়ে একজন গোলরক্ষক হিসেবে খেলেন।Mohamed Awad - Soccerway  ইসমাইলি এসসি এক মৌসুম আল-মাস্রিতে ধারে খেলার পর, আওয়াদ পুনরায় ইসমাইলি এসসিতে যোগদান করেন। তিনি পুনরায় ইসমাইলি এসসিতে আসার পর, ২০১৫ সালের ২১শে অক্টোবর তারিখে, এল-এন্তাগ এল-হেরাবি এসসির বিরুদ্ধে প্রথম ম্যাচ খেলেন এবং তিনি উক্ত ম্যাচে ক্লিন শিট রাখতে সক্ষম হন। তিনি বর্তমানে ইসমাইলি এসসির হয়ে নিয়মিত খেলে থাকেন।  মিশর জাতীয় দল ২০১৭ সালের ১৪ই নভেম্বর তারিখে, তৎকালীন মিশর জাতীয় দলের কোচ অ্যাক্তর কুপারের মাধ্যমে দলে ডাক পান।  তথ্যসূত্র  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:মিশরের আন্তর্জাতিক ফুটবলার বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:সৌদি আরবে প্রবাসী ফুটবলার বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক
থাম্ব|250px|একটি স্টিম টারবাইন-এর নিয়ন্ত্রণ স্থল থাম্ব|250px|বায়ু চালিত পিআইডি(PID) নিয়ন্ত্রক  ইন্সট্রুমেন্টেশন হল প্রযুক্তিতে, সুনির্দিষ্ট পরিমাপের সরঞ্জামগুলির বিকাশ এবং ব্যবহার। এটি বিজ্ঞানের একটি শাখা যেখানে পরিমাপ এবং নিয়ন্ত্রণ নিয়ে কাজ করা হয়। ইন্সট্রুমেন্ট হল এমন যন্ত্র, যা কোন কিছুর প্রবাহ, তাপমাত্রা, পরিমাণ, চাপ ইত্যাদি পরিমাপ এবং নিয়ন্ত্রণ করতে পারে। বিভিন্ন নিয়ন্ত্রণ পদ্ধতি সমূহের মধ্যে তুলনা ইন্সট্রুমেন্টেশনের অন্যতম কাজ।  নিয়ন্ত্রণ ইন্সট্রুমেন্টেশনের যে সব যন্ত্র দিয়ে কাজ করে সেগুলো হল- সলিনয়েড (solenoid), বিদ্যুৎ নিয়ন্ত্রিত ভালভ, ব্রেকার (breaker), রিলে (relays) ইত্যাদি। এসব যন্ত্র পরিপার্শ্বের পরিবর্তন অনুসারে উদ্দিপ্ত হয় এবং স্বয়ংক্রিয় ভাবে কাজ করে।  যেসব যন্ত্র অ্যানালগ সংকেত তৈরি করে তাদের ট্রান্সমিটার বলে। সাধারণত ট্রান্সমিটার ৪ থেকে ২০ মিলি অ্যাম্পেয়ার বৈদ্যুৎ প্রবাহের সংকেত তৈরি করে, আবার অনেক ট্রান্সমিটার বিভব, কম্পাঙ্ক বা চাপ দিয়েও সংকেত প্রদান করে।।এই সংকেত পিএলসি (PLC), ডিসিএস (DCS), এসসিএডিএ (SCADA) অথবা অন্য কোন কম্পিউটারাইজড নিয়ন্ত্রক ব্যবস্থায় ব্যবহৃত হয়।  পরিপার্শ্ব থেকে তথ্য সংগ্রহ এবং পরিপার্শ্বে পরিবর্তন সাধনে ইন্সট্রুমেন্টেশন খুব গুরুত্বপূর্ণ।   পরিমাপ  ইন্সট্রুমেন্টেশনের মাধ্যমে ভৌত পরিবর্তন (field parameters) পরিমাপ করা যায়। এই ভৌত পরিবর্তন গুলো হল-  তাপ  চাপ  প্রবাহ (flow)  উপরি স্তরের উচ্চতা (level)  ঘনত্ব  সান্দ্রতা  বিকিরণ  বিদ্যুৎপ্রবাহ (current)  বিভব  আবেশ (inductance)  ধারকত্ব (capacitance)  কম্পাঙ্ক  রোধ  পরিবাহিতা  রাসায়নিক বিন্যাস  রাসায়নিক বৈশিষ্ট্য  বিভিন্ন ভৌত ধর্মাবলি (various physical properties)   নিয়ন্ত্রণ  থাম্ব|নিয়ন্ত্রণ ভালভ ইন্সট্রুমেন্টেশন শুধু পরিপার্শ্ব থেকে সংকেত নেয় না, পরিপার্শ্বে ভৌত পরিবর্তন ও আনে। কিছু উদাহরণ:  যন্ত্র ভৌত পরিবর্তন ভালভ প্রবাহ, চাপ রিলে বিভব, তড়িৎ প্রবাহ সলিনয়েড উপরিস্তরের অবস্থান (Physical Location, Level) সার্কিট ব্রেকার বিভব, তড়িৎ প্রবাহ   ইন্সট্রুমেন্টেশন প্রকৌশল   ইন্সট্রুমেন্টেশন প্রকৌশলীরা বিদ্যুৎ চালিত বা বায়ু নিয়ন্ত্রণ (pneumatic domains) স্বয়ংক্রিয় যান্ত্রিক সিস্টেমের মূলনীতি এবং পরিমাপের যন্ত্রপাতি নিয়ে কাজ করে। তারা বিভিন্ন শিল্প কারখানায় যেমন- রাসায়নিক বা উৎপাদন প্লান্টে উৎপাদন ব্যবস্থার উন্নয়ন, বিশ্বস্ততা, নিরাপত্তা, স্থায়ীত্ব বৃদ্ধি এবং উৎপাদন খরচ কমানোর জন্য কাজ করেন। সিস্টেমের ভৌত পরিবর্তন নিয়ন্ত্রণের জন্য তারা মাইক্রোপ্রসেসর,মাইক্রো কন্ট্রোলার, পিএলসি ব্যবহার করে থাকে।   ইন্সট্রুমেন্টেশন প্রযুক্তিবিদ এবং কারিগর  ইন্সট্রুমেন্টেশন প্রযুক্তিবিদ এবং কারিগরদেরকে ইন্সট্রুমেন্টেশন যন্ত্রপাতি রক্ষনাবেক্ষন এবং যান্ত্রিক সমস্যা সমাধানে দক্ষ হতে হয়।তাদেরকে একই সাথে ইলেকট্রিশিয়ান, পাইপের মিস্ত্রী, পাওয়ার ইঞ্জিনিয়ারিং ইত্যাদি অনেক কাজ করতে হয়।অর্থাৎ কারখানার সব কাজেই তাদের পারদর্শী হতে হয়। তাই তাদেরকে অনেকেই কৌতুক করে পাইপ ফিটার নামে ডাকে।   তথ্যসূত্র    বহিঃসংযোগ   Instrumentation Society of America, আরও তথ্যের জন্য দেখুন ইন্সট্রুমেন্ট সোসাইটি অব অ্যামেরিকা (Instrument Society of America)  ইন্সট্রুমেন্টেশন এবং নিয়ন্ত্রণ যন্ত্র (Instrumentation and Control Devices) - ইঞ্জিনিয়ারস্ এজ (Engineers Edge)  ইন্সট্রুমেন্টেশন এবং নিয়ন্ত্রণ (Instrumentation and Control) মুক্ত অনলাইন নিবন্ধ  Free online pdf stuff  ইন্সট্রুমেন্টেশন এবং নিয়ন্ত্রণ হ্যান্ড বুক (pdf)  বিষয়শ্রেণী:যন্ত্রকৌশল বিষয়শ্রেণী:নিয়ন্ত্রণ প্রকৌশল বিষয়শ্রেণী:সুবেদী গ্রাহক বিষয়শ্রেণী:পরিমাপক যন্ত্র
thumbnail|right|২০১2 August সালের আগস্ট mase মেঘালয়ের মুখ্যমন্ত্রী ড  মুকুল সাংমা দক্ষিণ -পশ্চিম গারো পাহাড় জেলার উদ্বোধন করেন দক্ষিণ পশ্চিম গারো পাহাড় জেলা ()Meghalaya State Portal(http://meghalaya.gov.in:8080/megportal/district_details/20325 ) হচ্ছে ভারতের উত্তরপূর্ব দিকের প্রদেশ মেঘালয়ের ১১টি জেলার মধ্যে একটি জেলা। আমপাতি হচ্ছে এই জেলার জেলা সদরদপ্তর।Civil Sub-divisions , West Garo Hills District Administration  জনসংখ্যা ২০১১ সালের শুমারি অনুসারে দক্ষিণ পশ্চিম গারো পাহাড় জেলার মোট জনসংখ্যা ১,৭২,৪৯৫ জন। এদের মধ্যে ৮৭,১৩৫ জন পুরুষ এবং ৮৫,৩৬০ জন নারী।District Statistical Office, West Garo Hills, Tura  নদনদী দক্ষিণ পশ্চিম খাসি পাহাড় জেলায় রয়েছে জালুখালি নদী।  তথ্যসূত্র  বিষয়শ্রেণী:মেঘালয়ের জেলা বিষয়শ্রেণী:দক্ষিণ পশ্চিম গারো পাহাড় জেলা বিষয়শ্রেণী:ভারতের স্বায়ত্তশাসিত অঞ্চল
ব্লেক অ্যারন রস (জন্ম ১২ জুন ১৯৮৫) একজন আমেরিকান সফটওয়্যার প্রকৌশলী যিনি ডেভ হায়াতের সাথে মোজিলা ফায়ারফক্স ইন্টারনেট ব্রাউজারের সহ-নির্মাতা হিসাবে তার কাজের জন্য বেশি পরিচিত। ২০০৫ সালে তিনি ল্যারি পেজ, সের্গেই ব্রিন এবং জন স্টুয়ার্টের বিপরীতে ওয়াইয়ার্ড ম্যাগাজিনের শীর্ষ রেভ অ্যাওয়ার্ড, রেনেগেড অফ দ্য ইয়ারের জন্য মনোনীত হন। তিনি ২০০৫ সালের রোলিং স্টোন ম্যাগাজিনের শীর্ষ স্থানীয়দের তালিকায় ছিলেন। ২০০৭ সাল থেকে ২০১৩ সালের পদত্যাগর আগে পর্যন্ত তিনি ফেসবুক-এর পণ্য নির্দেশক হিসাবে কাজ করেন।   প্রাথমিক জীবন এবং শিক্ষা  ব্লেক রস ফ্লোরিডার মিয়ামিতে জন্মগ্রহণ করেন। ফ্লোরিডার কী বিসকেনে একটি ইহুদি পরিবারে তার বেড়ে ওঠা। তার মা অ্যাবি একজন মনোবিজ্ঞানী এবং তার বাবা ডেভিড একজন আইনজীবী। ব্লেকের এক বড় ভাই ও বোন রয়েছে। মাত্র দশ বছর বয়সে আমেরিকার অনলাইনের মাধ্যমে তিনি প্রথম ওয়েবসাইট তৈরি করেন। মিডিল স্কুলে থাকাকালীন সিমসিটির প্রতি আগ্রহ তাকে কয়েকটি প্রাথমিক ভিডিওগেম একত্রিত করতে পরিচালিত করেছিল। তিনি মায়ামির গালিভার প্রিপারেটরি স্কুলে হাই স্কুলের পড়া শেষ করে করে ২০০৩ সালে স্নাতক হন। একই সাথে ক্যালিফোর্নিয়ায় অবস্থিত মোজিলার জন্য কাজ করেন।   মোজিলা এবং ফায়ারফক্স  ডেভ হায়াতের সাথে মোজিলা ফায়ারফক্স প্রকল্পের সহ-প্রতিষ্ঠার জন্য ব্লেক রস সবচেয়ে বেশি পরিচিত। নেটস্কেপ ওপেন সোর্স হওয়ার পরের থেকেই রস এতে অবদান রাখতে শুরু করেন। অবশ্য এর প্রধান চালিকাশক্তি ছিল তার মায়ের ইন্টারনেট এক্সপ্লোরারের হতাশাব্যঞ্জক একজন ব্যবহারকারীর অভিজ্ঞতা। মাত্র ১৬ বছর বয়সে তিনি নেটস্কেপ কমিউনিকেশন্স কর্পোরেশনে একজন ইন্টার্ন হিসাবে কাজ করেছিলেন। তিনি ২০০৩ সালে স্ট্যানফোর্ড বিশ্ববিদ্যালয়ে ভর্তি হন। নেটস্কেপে ইন্টার্ন করার সময় তিনি যে ব্রাউজারে কাজ করেন এবং আমেরিকা অনলাইন সম্প্রতি যে নেটস্কেপ কিনেছিল তার নির্দেশনা দেখে তিনি হতাশ হন। রস এবং হায়াট একটি ছোট, সহজ ব্যবহারযোগ্য ব্রাউজার কল্পনা করেন। যা ব্যাপকভাবে জনপ্রিয় হতে পারে। ফায়ারফক্স সেই ধারণা থেকে জন্মগ্রহণ করে। ওপেন সোর্স প্রকল্পটি গতি পায় এবং জনপ্রিয়তা লাভ করে। ২০০৩ সালে মোজিলার সমস্ত সংস্থান ফায়ারফক্স এবং থান্ডারবার্ড প্রকল্পগুলিতে নিবেদিত হয়। ২০০৪ সালে নভেম্বর মাসে যখন এটি প্রকাশিত হয় যখন রসের বয়স ছিল ১৯ বছর। ফায়ারফক্স দ্রুত বাজারের শেয়ার দখল করে।  ব্লেক রস হলেন ফায়ারফক্স ফর ডামিজের লেখক (১১ জানুয়ারী, ২০০৬ সালে প্রকাশিত)।   কর্মজীবন  ব্লেক রস আরেকজন প্রাক্তন নেটস্কেপ কর্মচারী জো হেউইট (ফায়ারবাগ এর স্রষ্টা যিনি ফায়ারফক্সের ইন্টারফেস এবং কোডের জন্যও অনেকাংশে দায়ী ছিলেন) সাথে একটি নতুন স্টার্টআপ প্রতিষ্ঠা করেন। রস এবং হিউইট প্যারাকি তৈরিতে কাজ করেছেন যেটি একটি নতুন ব্যবহারকারী ইন্টারফেস। যা ডেস্কটপ এবং ওয়েবের মধ্যে ব্যবধান পূরণ করার জন্য ডিজাইন করা হয়েছে। ২০০৬ সালের নভেম্বর মাসে আইইইই স্পেকট্রাম কভারে প্রদর্শিত হওয়ার সময় রস প্রোগ্রাম এবং তার নতুন কোম্পানি সম্পর্কে বেশ কিছু প্রযুক্তিগত বিবরণ প্রকাশ করেন।  ২০০৭ সালের ২০ জুলাই বিবিসি জানায় যে, ফেসবুক প্যারাকে কিনেছে।  ২০১৩ সালের শুরুর দিকে ব্লেক রসের অন্য বিষয়ের উপর আগ্রহ থাকায় ফেসবুক ত্যাগ করেন।  ২০১৫ সালে রস এইচবিও এর সিলিকন ভ্যালির জন্য একটি বিশেষ চিত্রনাট্য লিখেছিলেন।   তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ব্লগার বিষয়শ্রেণী:মার্কিন কম্পিউটার প্রোগ্রামার বিষয়শ্রেণী:ফেসবুকের কর্মচারী বিষয়শ্রেণী:২১শ শতাব্দীর মার্কিন ইহুদি
নাদিয়া তোফা (১৯৭৯-২০১৯) একজন ইতালীয় সাংবাদিক ও টিভি উপস্থাপক ছিলেন। ২০১৭ সালে বিশ্বব্যাপী গুগলে সবচেয়ে বেশিবার খোঁজা ব্যক্তির তালিকায় তিন নম্বরে ছিলেন।  জীবনী নাদিয়া তোফা ১৯৭৯ সালের ৯ জুন জন্মগ্রহণ করেন। ২০১৫ সালে তিনি ইচিয়া আন্তর্জাতিক সাংবাদিকতা পুরস্কারের আসরে বর্ষসেরা টিভি উপস্থাপক হিসেবে বিশেষ পুরস্কার লাভ করেন। এছাড়া, পুগলিয়া নগরীর সম্মানসূচক নাগরিকত্ব লাভ করেছিলেন তিনি।  ২০১৬ সালে তিনি লি ইনে উপস্থাপনা শুরু করেন। তিনি লি ইনে অনুষ্ঠানে জাতীয় স্বাস্থসেবায় জালিয়াতি, স্লট মেশিন দুর্নীতি, শিশু অধিকার, ক্যাম্পানিয়ায় অবৈধ আবর্জনা মজুদকরণ, মানব জীবনে তারান্তোর ইলভা স্টিল কারখানা থেকে সৃষ্ট দূষণের মত বিষয় তুলে ধরেছিলেন। ২০১৭ সালের নভেম্বর মাসে তিনি লি ইনে অনুষ্ঠানে দাবি করেন যে, ইতালির গ্রান স্যাসো পাহাড়ে লুকিয়ে বিপজ্জনক পারমাণবিক পরীক্ষা চালানো হচ্ছে। আর এর দরুন ২০১১ সালে জাপানের ফুকুশিমা দুর্ঘটনার মত ঘটনা এখানে ঘটবে। এর প্রতিক্রিয়ায় ইতালীয় সরকার বিষয়টি সঠিক নয় বলে জানায়। বিজ্ঞানীদের নিকট নাদিয়ার এই দাবি ভিত্তিহীন হলে পরিগণিত হয়।  নাদিয়া তোফা ২০১৯ সালের ১৩ আগস্ট ক্যান্সারে আক্রান্ত হয়ে মৃত্যুবরণ করেন। মৃত্যুকালে তার বয়স হয়েছিল ৪০ বছর।  তথ্যসূত্র  বিষয়শ্রেণী:১৯৭৯-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ইতালীয় টেলিভিশন উপস্থাপক বিষয়শ্রেণী:ক্যান্সারে মৃত্যু
thumb|রাম স্বরূপ রাম স্বরূপ (১৯২০ - ২৬ ডিসেম্বর ১৯৯৮) একজন ভারতীয় পণ্ডিত, দার্শনিক এবং লেখক এবং হিন্দু পুনরুজ্জীবনবাদী আন্দোলনের চিন্তাবিদ ছিলেন। তিনি ভারতীয় ইতিহাস, ধর্ম এবং রাজনীতি সম্পর্কে তার বইয়ের জন্য পরিচিত। তিনি ধর্মের সমালোচকও ছিলেন। সীতা রাম গোয়েলের সাথে একত্রে তিনি প্রকাশনা সংস্থা ভয়েস অব ইন্ডিয়া প্রতিষ্ঠা করেছিলেন। তার বই "হাদিসের মাধ্যমে ইসলাম বোঝার" বইটি ভারতে নিষিদ্ধ ছিল।Adelheid Herrmann-Pfandt: Hindutva zwischen „Dekolonisierung“ und Nationalismus. Zur westlichen Mitwirkung an der Entwicklung neuen hinduistischen Selbstbewußtseins in Indien In: Manfred Hutter (Hrsg.): Religionswissenschaft im Kontext der Asienwissenschaften. 99 Jahre religionswissenschaftliche Lehre und Forschung in Bonn. Lit, Münster 2009, S. 233–248.   জীবনী  রাম স্বরূপ আগরওয়াল ১৯২০ সালে হরিয়ানা রাজ্যের অন্তর্গত সোনিপথে এক ব্যাংকার পিতার ঘরে জন্মগ্রহণ করেন। তিনি ১৯৪১ সালে দিল্লি বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেছিলেন। তিনি ভারতের স্বাধীনতা আন্দোলনে অংশ নিয়েছিলেন, এবং অরুণা আসফ আলীর মতো মুক্তিযোদ্ধাদের সহায়তা করেছিলেন। ১৯৪৪ সালে তিনি চেঞ্জার্স ক্লাব শুরু করেছিলেন, এর মধ্যে লক্ষ্মী চাঁদ জৈন, রাজ কৃষ্ণ, গিরিলাল জৈন এবং ইতিহাসবিদ সীতা রাম গোয়েল অন্তর্ভুক্ত ছিলেন। ১৯৪৮-৪৯ সালে, তিনি মহাত্মা গান্ধীর শিষ্য মীরা বেহনের (মেডেলিন স্লেড) হয়ে কাজ করেন।   তথ্যসূত্র   আরো পড়ুন  Adelheid Herrmann-Pfandt: Hindutva zwischen „Dekolonisierung“ und Nationalismus. Zur westlichen Mitwirkung an der Entwicklung neuen hinduistischen Selbstbewußtseins in Indien In: Manfred Hutter (Hrsg.): Religionswissenschaft im Kontext der Asienwissenschaften. 99 Jahre religionswissenschaftliche Lehre und Forschung in Bonn. Lit, Münster 2009, S. 233–248.  Review by Jiri Kolaja. Communism and Peasantry. by Ram Swarup. The American Journal of Sociology > Vol. 61, No. 6 (May, 1956), pp. 642–643 Review by G. L. Arnold, Communism and Peasantry: Implications of Collectivist Agriculture for Asian Countries by Ram Swarup, The British Journal of Sociology > Vol. 6, No. 4 (Dec., 1955), pp. 384–385 Review by Maurice Meisner, Foundations of Maoism by Ram Swarup The China Quarterly > No. 33 (Jan., 1968), pp. 127–130 Review by Geoffrey Shillinglaw, Foundations of Maoism. by Ram Swarup, International Affairs > Vol. 43, No. 4 (Oct., 1967), pp. 798–799 POPE JOHN PAUL II ON EASTERN RELIGIONS AND YOGA : A HINDU- BUDDHIST REJOINDER by Ram Swarup, Review by: Mangala R. Chinchore Annals of the Bhandarkar Oriental Research Institute, Vol. 77, No. 1/4 (1996), pp. 336–337 R Swarup, A Critique of India's Foreign Policy, published in Mother India, February 21, 1951. R Swarup,Plea For A Fourth Force, published in The Statesman of November 18, 1951.   বিষয়শ্রেণী:ভারতীয় দার্শনিক বিষয়শ্রেণী:ভারতীয় রাজনীতিবিদ বিষয়শ্রেণী:১৯২০-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:ভারতীয় পুরুষ প্রাবন্ধিক বিষয়শ্রেণী:হিন্দু দার্শনিক বিষয়শ্রেণী:ভারতীয় রাজনৈতিক লেখক বিষয়শ্রেণী:২০শ শতাব্দীর মার্কিন প্রাবন্ধিক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর প্রাবন্ধিক বিষয়শ্রেণী:ভারতীয় আধ্যাত্মিক লেখক বিষয়শ্রেণী:ভারতীয় পুরুষ লেখক বিষয়শ্রেণী:২০শ শতাব্দীর ভারতীয় দার্শনিক বিষয়শ্রেণী:হিন্দু পুনরুজ্জীবনবাদী বিষয়শ্রেণী:ভারতীয় সাম্যবাদ-বিরোধী
হোয়াইট সেন্টার কোভিড-১৯ কোয়ারেন্টাইন এলাকা হল একটি সঙ্গনিরোধ এলাকা যা মার্কিন যুক্তরাষ্ট্রের সিয়াটল, ওয়াশিংটনের কাছে হোয়াইট সেন্টারের সাথে অ-যুক্ত কিং কাউন্টি, ওয়াশিংটন এলাকায় অবস্থিত। যে বাসিন্দাদের কোভিড-১৯ ধরা পড়েছে কিন্তু বাড়িতে কোয়ারেন্টাইন করা যাবে না এবং যাদের জরুরি চিকিৎসা সেবার প্রয়োজন নেই, তাদের সেখানে রাখা হবে। তাদের মধ্যে অনেককেই গৃহহীন মনে করা হচ্ছে।   ২৮ মিলিয়ন ডলার জরুরি খরচ প্যাকেজের অংশ হিসাবে এই সুবিধাটি জনস্বাস্থ্য - সিয়াটল এবং কিং কাউন্টি অর্থায়ন করেছিল। পরিকল্পনাটি ৩ মার্চ ঘোষণা করা হয়েছিল এবং একই দিনে সেখানে প্রথম ট্রেলার স্থাপন করা হয়েছিল।   সেখানে আটটি ট্রেলারে ৩২ জনের থাকার জায়গা থাকবে।  ২৭ মার্চের মধ্যে, ট্রেলারগুলিতে পানি সুবিধা ছিল এবং ব্যবহারের জন্য প্রস্তুত ছিল।   সিনেটর জো নগুয়েন, যিনি ওয়াশিংটন রাজ্য আইনসভায় হোয়াইট সেন্টারের প্রতিনিধিত্ব করেন, তিনি বলেছিলেন যে "এই সুবিধাটি এমন একটি সম্প্রদায়ের মধ্যে স্থাপন করা হয়েছে যার বিরুদ্ধে কয়েক দশক ধরে বিভিন্ন নীতি কাজ করার কারণে এটি ইতিমধ্যেই গভীরভাবে অধিকারহীন হয়ে পড়েছে এবং তা দেখে তিনি সতর্ক হয়ে গিয়েছিলেন"।  হোয়াইট সেন্টার সুবিধাটি মার্চের শেষ নাগাদ কিং কাউন্টির পাঁচটি সঙ্গনিরোধ এলাকার মধ্যে একটি ছিল, অন্যগুলো কেন্ট, ইসাকোয়াহ, উত্তর সিয়াটল এবং একটি সিয়াটলের হারবারভিউ হাসপাতালের সংলগ্ন ছিল।   তথ্যসূত্র   বিষয়শ্রেণী:কিং কাউন্টি, ওয়াশিংটনে ভবন ও স্থাপনা
মাক্স প্লাংক পদক () তাত্ত্বিক পদার্থবিজ্ঞানে অসাধারণ কৃতিত্বের জন্য পদার্থবিদদের বিশ্বের বৃহত্তম সংগঠন জার্মান ফিজিক্যাল সোসাইটি () কর্তৃক প্রদত্ত সর্বোচ্চ পুরস্কার। ১৯২৯ সাল থেকে প্রতিবছর সাধারণত একজন (কিছু ব্যতিক্রম ছাড়া) বিজয়ীকে স্বর্ণপদক এবং হাতে-লিখিত পার্চমেন্ট প্রদান করা হয়।   পুরস্কার বিজয়ীদের তালিকা  সূত্র: জার্মান ফিজিক্যাল সোসাইটি  ১৯২৯ মাক্স প্লাংক এবং আলবার্ট আইনস্টাইন ১৯৩০ নিলস বোর ১৯৩১ আর্নল্ড সমারফেল্ড ১৯৩২ মাক্স ফন লাউয়ে ১৯৩৩ ভের্নার কার্ল হাইজেনবের্গ ১৯৩৪ - ১৯৩৬ পুরস্কার প্রদান করা হয়নি ১৯৩৭ এরভিন শ্রোডিঙার ১৯৩৮ লুই দ্য ব্রোয়ি ১৯৩৯ - ১৯৪১ পুরস্কার প্রদান করা হয়নি ১৯৪২ প্যাসকুয়াল জর্ডান ১৯৪৩ ফ্রেডরিখ হুন্ড ১৯৪৪ ওয়ালথার কোসেল ১৯৪৫ - ১৯৪৭ পুরস্কার প্রদান করা হয়নি ১৯৪৮ মাক্স বর্ন ১৯৪৯ অটো হান এবং লিজে মাইটনার ১৯৫০ পিটার ডিবাই ১৯৫১ জেমস ফ্রাংক এবং গুস্টাফ হের্ৎস ১৯৫২ পল দিরাক ১৯৫৩ ওয়াল্টার বোটে ১৯৫৪ এনরিকো ফের্মি ১৯৫৫ হান্স বেটে ১৯৫৬ ভিক্টর উইসকপ ১৯৫৭ কার্ল ফ্রিডরিখ ফন ভাইৎস্যেকার ১৯৫৮ ভোল্‌ফগাং পাউলি ১৯৫৯ অস্কার ক্লাইন ১৯৬০ ল্যেভ লান্দাউ ১৯৬১ ইউজিন উইগনার ১৯৬২ র‌্যাল্ফ ক্রনিগ ১৯৬৩ রুডলফ পিয়েরস ১৯৬৪ স্যামুয়েল গডস্মিত এবং জর্জ উহলেনব্লেক ১৯৬৫ পুরস্কার প্রদান করা হয়নি ১৯৬৬ গেরাহার্ট লুডারস ১৯৬৭ হ্যারি লেহম্যান ১৯৬৮ ওয়াল্টার হাইটলার ১৯৬৯ ফ্রীম্যান ডাইসন ১৯৭০ রুডলফ হাগ ১৯৭১ পুরস্কার প্রদান করা হয়নি ১৯৭২ হারবার্ট ফ্রহলিচ ১৯৭৩ নিকোলাই বোগোলুবভ ১৯৭৪ লিওন ভ্যান হোভ ১৯৭৫ গ্রেগর ওয়েন্টজেল ১৯৭৬ আর্নস্ট স্টুকেলবার্গ ১৯৭৭ ওয়াল্টার থিরিং ১৯৭৮ পল পিটার ইওয়াল্ড ১৯৭৯ মার্কাস ফিয়েজ ১৯৮০ পুরস্কার প্রদান করা হয়নি ১৯৮১ কার্ট সিমানজিক ১৯৮২ হান্স-আরওয়েড ওয়েইডেনমুলার ১৯৮৩ নিকোলাস কেমার ১৯৮৪ রেস জোস্ট ১৯৮৫ ইয়োইচিরো নাম্বু ১৯৮৬ ফ্রাঞ্জ ওয়েগনার ১৯৮৭ জুলিয়াস ওয়েস ১৯৮৮ ভ্যালেন্টাইন বার্গম্যান ১৯৮৯ ব্রুনো জুমিনো ১৯৯০ হারমান হাকেন ১৯৯১ উলফহার্ট জিমারম্যান ১৯৯২ এলিয়ট এইচ লিব ১৯৯৩ কার্ট বাইন্ডার ১৯৯৪ হান্স-ইউগেন বোর্চারস ১৯৯৫ সিগফ্রিড গ্রসম্যান ১৯৯৬ লুডভিগ ফাদেভ ১৯৯৭ জেরাল্ড ই. ব্রাউন ১৯৯৮ রেমন্ড স্তোরা ১৯৯৯ পিয়ের হোহেনবার্গ ২০০০ মার্টিন লুশার ২০০১ জুর্গ ফ্রহলিচ ২০০২ ইয়ুর্গন এলারস ২০০৩ মার্টিন গুটজউইলার ২০০৪ ক্লাউস হেপ ২০০৫ পিটার জোলার ২০০৬ উলফগ্যাং গটজ ২০০৭ জোয়েল লেবোভিৎজ ২০০৮ ডেটলেভ বুচোলজ ২০০৯ রবার্ট গ্রাহাম ২০১০ ডিয়েটার ভলহার্ড ২০১১ জর্জিও পারিসি ২০১২ মার্টিন জিরনবাউয়ার ২০১৩ ভের্নার নাহম ২০১৪ ডেভিড রুয়েল ২০১৫ ভায়াতচেস্লাভ মুখনভ ২০১৬ হার্বার্ট ওয়াগনার ২০১৭ হার্বার্ট স্পোহান ২০১৮ জুয়ান ইগনাসিও সিরাক ২০১৯ ডেটলেফ লোহসে  ২০২০ আন্দ্রেজ বুরাস  ২০২১ আলেকজান্ডার মার্কোভিচ পলিয়াকভ  ২০২২ অ্যানেট জিপেলিয়াস  ২০২৩ রশিদ এ. সুনইয়াভ  ২০২৪ এরউইন ফ্রে  ২০২৫ রেইনহার্ড এফ. ওয়ার্নার  আরও দেখুন   মাক্স প্লাংক  তথ্যসূত্র   বহিঃসংযোগ    মাক্স প্লাংক পদক  বিষয়শ্রেণী:বিজ্ঞান পুরস্কার বিষয়শ্রেণী:মাক্স প্লাংক পদক বিষয়শ্রেণী:মাক্স প্লাংক পদক প্রাপক বিষয়শ্রেণী:মাক্স প্লাংক বিষয়শ্রেণী:পদার্থবিজ্ঞানে পুরস্কার বিষয়শ্রেণী:মাক্স প্লাংক পদক বিজয়ীদের তালিকা বিষয়শ্রেণী:পদার্থবিজ্ঞানে মাক্স প্লাংক পদক বিজয়ী বিষয়শ্রেণী:১৯২৯-এ প্রবর্তিত পুরস্কার